|  |  |  |
| --- | --- | --- |
| ***КЫРГЫЗ РЕСПУБЛИКАСЫ***  ***ЖАЛАЛ-АБАД ОБЛАСТЫ***  ***НООКЕН РАЙОНУ***  ***МАСЫ АЙЫЛДЫК КЕҢЕШИ*** | clip_image002 | ***КЫРГЫЗСКАЯ РЕСПУБЛИКА***  ***ЖАЛАЛ-АБАДСКАЯ ОБЛАСТЬ***  ***НООКЕНСКИЙ РАЙОН***  ***МАСЫНСКИЙ АЙЫЛЬНЫЙ КЕНЕШ*** |

Масы айылдык Кеңешинин XXVIII чакырылышынын кезектеги VII сессиясынын

№ 1 – ТОКТОМУ

Масы айылы 5-ноябрь 2021-жыл

**«Масы айыл аймагында жергиликтүү экономиканы өнүктүрүү боюнча айылдык кеңештин туруктуу комиссиясын түзүү жана**

**«Диалогдук аянтча жөнүндө» Жобону бекитүү**

Күн тартибиндеги маселени угуп жана талкуулап, жергиликтүү экономиканы өнүктүрүү боюнча айылдык кеңештин туруктуу комиссиясын түзүү жана диалогдук аянтча жөнүндө ЖОБОну бекитүү максатында Масы айылдык Кеңешинин ХХVIII чакырылышынын кезектеги VII сессиясы **токтом кылат;**

1. Айыл аймакта бизнести жана жергиликтүү экономиканы өнүктүрүү үчүн жагымдуу шарттарды түзүү, экономикалык программаларды иштеп чыгуу жана долбоорлорду ишке ашыруу максатында “Жергиликтүү экономиканы өнүктүрүү” боюнча айылдык кеңештин туруктуу комиссиясы төмөнкү курамда түзүлсүн.
2. Э.Магаматкулов- Масы айылдык кенешинин депутаты.
3. Ш.Дарманкулова- Масы айылдык кенешинин депутаты.
4. Г.Токтосунова - Масы айылдык кенешинин депутаты.
5. Г.Маматсаева - Масы айылдык кенешинин депутаты.
6. Жогорудагы түзүлгөн комиссия мүчөлөрүнө айыл аймактын эконмикалык өнүгүү программасын түзүү боюнча иликтөө жүргүзүү жана башка тийиштүү иш аракеттерди көрүү жагы милдеттендирилсин.
7. Жергиликтүү өз алдынча башкаруу органдарынын, тиешелүү мамлекеттик органдардын, ишкерлердин, аярлуу топтордун, коомдук уюмдардын өкүлдөрү катышып, тажрыйба алмашуу жана айыл аймагынын экономикалык, социалдык, маданий, саясий маселелерин жана көйгөйлөрүн биргелешип чечүү максатында Диалогдук аянтча түзүлсүн жана № 1-тиркемеге ылайык Жобосу бекитилсин.
8. Токтомдун аткарылышын көзөмөлдөөнү айылдык кеңештин төрагасынын орун басары Т.Абдукаримовго жүктөлсүн.

Масы айылдык кеңешинин төрагасы М.Култаев

Масы айылдык кеңешинин

XXVIII чакырылышынын кезектеги

VII сессиясынын № 1-токтомунун

№ 1-тиркемеси

**Диалогдук аянтча жөнүндө ЖОБО**

1. **Жалпы жоболор**
2. Ушул Жобо мамлекеттик органдардын, ишкерлердин, дыйкан фермерлердин, жаштардын, аярлуу топтордун, коомдук уюмдардын өкүлдөрү, жергиликтүү өз алдынча башкаруу органдарынын адистери катышып, тажрыйба алмашуу жана экономикалык, социалдык, маданий, саясий чөйрөлөрдүн актуалдуу маселелерин жана көйгөйлөрүн талкуулоо боюнча түзүлгөн Дилогдук аянтчасын түзүү жана ишин уюштуруу тартибин аныктайт.
3. Диалогдук аянтчанын иштөө тартибин Коомдук кеңеш (Жумушчу топ) жүргүзөт.
4. Коомдук кеңештин негизги милдети – жергиликтүү өз алдынча башкаруу органдарынын кызматкерлери менен ишкерлердин ортосунда **диалог аянтчасын** түзүү.
5. Коомдук кеңеш өз ишинде Кыргыз Республикасынын Конституциясын, мыйзамдарын, башка ченемдик укуктук актыларын, ошондой эле ушул Жобону жетекчиликке алат.
6. **Диалогдук аянтчанын максаты, милдеттери жана структурасы**

**Диалогдук аянтчанын түзүүнүн максаты:**

* Ишкерликти өнүктүрүү жана колдоо.
* Айыл аймагында инвестиция тартууга жагымдуу шарттарды түзүү.

**Диалогдук айнтчанын милдеттери:**

* Бизнес коомчулугунун жана жергиликтүү бийлик органдарынын ортосунда туруктуу жана ачык диалогду камсыз кылуу.
* Ишкердик чөйрөнү жана инвестициялык климатты жакшыртуу боюнча Кыргыз Республикасынын мамлекеттик жана жергиликтүү өз алдынча башкаруу органдарына сунуштарды даярдоону камсыз кылуу.
* Айыл аймагында Социалдык-экономикалык өнүгүүнү тездетүү үчүн зарыл болгон иш аракеттерди жана сунуштарды ишке ашыруу.

**Диалогдук аянтчада төмөнкүдөй тартипте талкуулар болот:**

* **Жеке ишкерлердин ортосундагы диалог** - Жеке ишкерлер биргеликте отуруп ар түрдүү өздөрүнө тиешелүү болгон маселелерди кандай жол менен жеңилиреек чечүүнү талкуулашат. Алдынкы тажырыйбалар менен бөлүшүп, кантип пайда табуу жолдорун талкуулашат. Муниципалдык-жеке диалогду колдонуу ишкерлерге жеке ишкерлердин көйгөйлөрүн биргелешип чечүү үчүн башка ишкерлер менен биригүүгө мүмкүнчүлүк берет. Жеке сектор үчүн муниципалдык-жеке диалогго катышуу бизнес-идеяларды жүзөгө ашырууда, жаңы мүмкүнчүлүктөрдү эске алуу менен бизнес-план жазууда жаңы мүмкүнчүлүктөрдү ачат.
* **Айыл өкмөт менен жеке ишкерлердин ортосундагы диалог** - Жергиликтүү бийлик органдары менен үзгүлтүксүз байланышуунун натыйжасында ишкерлер ченемдик укуктук базанын өзгөрүшү, рыноктук шарттар, ошондой эле мамлекеттик заказдарды алуу мүмкүнчүлүгү жөнүндө ишенимдүү жана өз убагында маалыматка ээ болушат. Бийлик органдарынан консультативдик, мүлктүк жана башка жардамдарды алууга өбөлгө түзүлөт. Ченемдик укуктук базаны өзгөртүү же бизнестин өсүшүнө шарт түзүүчү, административдик тоскоолдуктарды жана текшерүүлөрдү азайтуучу зарыл документтерди кабыл алуу боюнча өз сунуштарын киргизе алат. Айыл аймагындагы көпчүлүккө тиешелүү кандайдыр бир маселелер (мисалы: жер, суу, ишкердикке байланышкан, ж.б.) боюнча айыл өкмөтүнүн катышуусунда тиешелүү жактар менен биргеликте талкуу аянтчасын уюштуруп бир чечимге келүү мүмкүнчүлүгү жаралат. Муниципалдык кызматкерлер менен иштөө тажрыйбасына ээ болушат. Ишкерлер үчүн: жаңжалдарды жана чыр-чатактарды чечүү, сүйлөшүүлөрдү жүргүзүүгө шарт түзүлөт. Натыйжада, алар бизнес план түзүп, жергиликтүү бийлик органдары менен диалог түзүп, чечим кабыл алуу процессине катыша алышат, ошондой эле аймактарда түзүлүп жаткан жана өнүгүп жаткан мүлк фондун жана кепилдик фондун колдоно алышат.
* **Жергиликтүү экономиканы өнүктүрүү программасынын алкагында диалог** - Айыл аймагынын стратегиялык өнүгүү программалары иштелип жаткан учурда, коомчулуктун бардык катмарларынын кызыкчылыгы эске алынуусун камсыз кылуу үчүн талкуу аянтчаларын уюштуруу зарыл. Айыл аймагындагы экономикалык абалды анализдөө жана баалоо, экономикалык программаларды жана долбоорлорду даярдоодо, экономикалык программаларды жана долбоорлорду ишке ашырууда талкууларга катышуу менен өз сунуш - пикирлерин билдирет, кызыкчылыктарын коргой алат.
* **Мамлекет менен жеке ишкерлердин ортосундагы диалог** - Айыл аймагында ишкердик кылууда жалпы эле элдин турмуш тиричилигине тиешелүү маселелер мамлекеттик органдар тарабынан чечилүү керек болсо, анда тиешелүү коомчулуктун өкүлдөрү менен мамлекеттик органдардын катышуусунда талкуу аянтчасын уюштуруу аркылуу чечсе болот. Реформаларды жүргүзүү жана жергиликтүү ишкерлердин колдоосу менен, салыктык түшүүлөр көбөйөт, жаңы жумушчу орундарын түзүүнүн эсебинен жаштардын агымы олуттуу кыскарат. Бюджеттин кошумча кирешелери пайда болот, инвестициялык климат жакшырат жана ресурстар сарамжалдуу пайдаланылат, социалдык чыңалуу басаңдайт.

**Диалогдук аянтчанын структурасы**

Айыл аймагынын Коомдук кеңеши

Кеңештин Теңтөрагасы – Бизнес коомчулугунун өкүлү

Кеңештин Теңтөрагасы – Айыл өкмөттүн башчысы

Айыл аймагын өнүктүрүү боюнча өнөктөштөр

Айыл өкмөтүнүн башчысынын Жумушчу топ орун басары, айыл башчылар жана адистер

Коомдук кеңештин координатору (фасилитатор)

**Коомдук кеңештин курамы жана аны түзүү тартиби**

1. Коомдук кеңештин курамы төрт жылдык мөөнөткө Айыл өкмөт башчысы тарабынан түзүлөт.
2. Коомдук кеңештин курамына мамлекеттик органдардын, ишкерлердин, дыйкан фермерлердин, жаштардын, аярлуу топтордун, коомдук уюмдардын өкүлдөрү, жергиликтүү өз алдынча башкаруу органдарынын адистери киришет.
3. Коомдук кеңештин мүчөлөрү өз ишмердүүлүгүн коомдук башталыштарда жүзөгө ашырышат.

**Коомдук кеңештин ишмердүүлүгү**

1. Коомдук кеңештин ишмердүүлүгүнүн негизги түрү болуп Коомдук кеңештин жыйналыштары саналат.
2. Коомдук кеңеш ушул Жобо менен жөнгө салынбаган бардык маселелер боюнча өз ишинин Регламентин аныктайт.
3. Коомдук кеңештин ишине жалпы жетекчиликти координатор жүргүзөт, ал мүчөлөрдүн арасынан, ачык добуш берүү менен катышуучулардын жөнөкөй көпчүлүк добушу менен шайланат.

**Координатордун жана коомдук кеңештин мүчөлөрүнүн жоопкерчилигине төмөндөгүлөр кирет:**

* Коомдук кеңештин жыйынын күн тартибине киргизүү үчүн сунуштарды даярдоо;
* техникалык жумушчу топтун жыйындарын дайындоо жана уюштуруу;
* жеке жана мамлекеттик сектордун өкүлдөрүнүн ортосундагы жыйындарды жана талкууларды өткөрүүдө ортомчулук;
* жыйындардын протоколдорун түзүү;
* бизнес чөйрөсүнө, инвестициялык климатты жакшыртууга тиешелүү болгон ишке жөндөмдүү сунуштарды иш планына киргизүүгө;
* Коомдук кеңештин сессияларына киргизилүүчү көйгөйлөрдү изилдөө, жыйынтыктарын карап чыгуу, эксперттер менен иштөөнү, жазуу жүзүндөгү сунуштарды даярдоону камтыйт;
* Сессияларда кабыл алынган чечимдердин аткарылышын көзөмөлдөө, жыйындарда кабыл алынган чечимдердин аткарылышы боюнча тиешелүү иш-чараларды даярдоо.

**Коомдук эксперттик кеңештин ишин материалдык-техникалык жактан камсыз кылуу**

Коомдук кеңештин ишин материалдык-техникалык жактан камсыз кылуу айыл өкмөтү тарабынан ишке ашырылат.

Коомдук кеңештин иши Кыргыз Республикасынын мыйзамы менен тыюу салынбаган каражаттарды тартуунун эсебинен финансыланышы мүмкүн.